1. Europa-Parlamentet og Rådet vedtager efter den almindelige lovgivningsprocedure og efter høring af Det Økonomiske og Sociale Udvalg et flerårigt rammeprogram, som omfatter samtlige Unionens aktioner. I rammeprogrammet: — fastsættes de videnskabelige og teknologiske mål, der skal opnås ved de i artikel 180 omhandlede aktioner, samt prioriteringerne i forbindelse hermed — angives hovedlinjerne i disse aktioner — fastsættes det samlede maksimumsbeløb og de nærmere vilkår for Unionens finansielle deltagelse i rammeprogrammet samt de påtænkte aktioners respektive andele. 2. Rammeprogrammet tilpasses eller udbygges på baggrund af udviklingen. 3. Rammeprogrammet iværksættes ved hjælp af særprogrammer, der udarbejdes inden for hver enkelt af aktionerne. I hvert særprogram angives de nærmere bestemmelser for programmets gennemførelse, varigheden af dette og de midler, der skønnes nødvendige hertil. Summen af de beløb, der skønnes nødvendige, og som fastsættes i særprogrammerne, må ikke overstige det samlede maksimumsbeløb for rammeprogrammet og for hver enkelt aktion. 4. Rådet, der træffer afgørelse efter en særlig lovgivningsprocedure og efter høring af Europa- Parlamentet og Det Økonomiske og Sociale Udvalg, vedtager særprogrammerne. (Artikel 182 i traktaten om Den Europæiske Unions funktionsmåde)

Formål Organet er ansvarligt for gennemførelsen af de opgaver, der vedrører forvaltningen af særprogrammet »Idéer« (Jf. Rådets beslutning 2006/972/EF) under Unionens syvende rammeprogram for forskning, teknologisk udvikling og demonstration (2007-2013) som vedtaget ved Europa-Parlamentets og Rådets afgørelse 1982/2006/EF.

Opgaver Inden for særprogrammet »Idéer« under Unionens syvende rammeprogram for forskning er organet ansvarligt for følgende opgaver (jf. Kommissionens afgørelse K(2008) 5694 af 8. oktober 2008): a) at indsamle, behandle og sprede data og navnlig kompilere, analysere og fremsende alle de oplysninger til Kommissionen og Det Videnskabelige Råd, der er nødvendige for at lede gennemførelsen af særprogrammet »Idéer« og udviklingen af politikker på området frontlinjeforskning, og at bistå Kommissionen og Det Videnskabelige Udvalg i at etablere kontakter til andre programmer under Unionen, medlemsstaterne eller internationale organisationer b) at bidrage til Kommissionens evaluering af effekten af programmet og til overvågningen af virkningerne af de trufne foranstaltninger c) at gennemføre undersøgelser og vurderinger, navnlig til underbyggelse af Kommissionens årsberetning om Det Europæiske Forskningsråds aktiviteter og opfyldelsen af målene for særprogrammet »Idéer« samt midtvejsevalueringen af programgennemførelsen, og at bidrage til forberedelsen og gennemførelsen af opfølgningsaktioner efter evalueringer med henblik på at videresende dem til Det Videnskabelige Råd og Kommissionen d) at udfærdige udkast til anbefalinger til Det Videnskabelige Råd og Kommissionen om gennemførelsen af særprogrammet »Idéer« og dets fremtidige udvikling e) at planlægge og gennemføre oplysnings-, publikations- og formidlingsaktiviteter f) at deltage i det forberedende arbejde til Kommissionens specifikke finansieringsafgørelser vedrørende særprogrammet »Idéer«.

1 — Styringskomitéen Består af fem medlemmer udpeget af Europa-Kommissionen. Styringskomitéen vedtager organets årlige arbejdsprogram, når Europa-Kommissionen har godkendt det. Den vedtager endvidere organets driftsbudget og dets årlige aktivitetsrapport. 2 — Det Europæiske Forskningsråds videnskabelige råd Det Videnskabelige Råd skal i henhold til Kommissionens afgørelse 2007/134/EF fastlægge en videnskabelig strategi for særprogrammet »Idéer«, beslutte, hvilken type forskning der skal finansieres, jf. dog artikel 6, stk. 6, i afgørelse 2006/972/EF, og stå som garant for indsatsens videnskabelige kvalitet. Dets opgaver består navnlig i at fastlægge det årlige arbejdsprogram for særprogrammet »Idéer«, at fastlægge peer review-processen samt at føre tilsyn og kvalitetskontrol med gennemførelsen af særprogrammet »Ideer«, uden at Kommissionens ansvar derved indskrænkes. 3 — Direktøren Udnævnes for fire år af Europa-Kommissionen. 4 — Ekstern revision Revisionsretten. 5 — Dechargemyndighed Parlamentet efter henstilling fra Rådet.

Budget Organets driftsbudget for 2009 beløb sig til 14,4 millioner euro. Ansatte pr. 31. december 2009 Den 31. december 2009 havde organet 262 ansatte: — 93 midlertidigt ansatte (13 udstationerede og 80 eksterne) — 162 kontrakt-ansatte — 7 udstationerede nationale eksperter.